Aarhuus Stifts-Tidende, 1847-01-06
Sognepræsten i Rødbye, Hr. Meier, bekjendtgjør, at der skal være en Cancelli-Resolution, falden in Specie for Rødby, ifølge hvilken derværende Catecheter og første Lærere ved Byens Borgerskole have, Tre efter hinanden, besørget Provstetaskernes Fremsendelse skifteviis med den anden Lærer. Da nuværende Catechet, Pastor Müller – tilføier bemeldte Sognepræst modtog Embedet, uden at deri var foregaaet Forandring i Rettigheder og Byrder, tilstilledes ham, ligesom hans Formænd, en ankommen Provstetaske til Besørgelse paa sædvanlig Maade. Men han, der ikke kjendte hiin Resolution, og ikke var vidende om, at denne Forretning paa hvilede hans Embede, saae sig, som naturligt, ugjerne bebyrdet dermed, og ansøger nu om, muligen at befries for denne Forpligtelse. Ogsaa Aalborg Avis" udtaler sig specielt om Stændervalgene i de forskjellige jydske Valg classer og om de Mænd, hvis Valg Redact, deels efter Kjendskaber til Personlighederne og Begivenhederne i Stændersalen, deels til de Capaciteter udenfor, der turde være ønskelige Acqvisitioner, troer at burde tilraade, og lægger vælgerne især paa Hjerte, ikke at vælge Regjeringsembedsmænd til Stænderdeputerede, selvfølgelig med Undtagelse af de Mænd, der, som Fleischer og With, allerede hos sig have overvundet alle Embedsforholdets Fatalia med Hensyn til dets Jndvirkning paa personlige Tilbøieligheder, og som ved deres Stændervirken have lagt et uforbeholdent og conseqvent Frisind i Anskuelser og Stemmegivning aabent for Dagen. Hvormeget Stænderinstitutionens Udvikling og de høiere frisindede Spørgsmaals Afgjørelse allerede have lidt ved Embedsmænds Deelagtighed heri, viser sig saaledes ved blot at kaste et Blik paa den sidste jydske Stænderforsamling, hvori 16 Regjerings Embedsmænd (3 pensionerede og i Armeen a la suite stillede, samt den ikkestemmegivende Præsident iberegnede) havde Sæde, og som Alle, med Undtagelse af de tvende ovenfor nævnte, stemte mod de Hovedspørgsmaal, der ere sande Prøvesteen paa politisk Uafhængighedsfølelse og ægte fremadskridende Frisind; ja at Sex af disse (Rosenkrantz, Lüttichau, Rosenørn, Estrup, Krieger og Reiersen) i Forening med et Medlem udenfor Embedstanden, Godseier Kammerraad Schjørt, endog kunne betegnes som erklærede Venner af alle Baand paa Pressen, ja selv af - Gjennemsynet eller Censuren, hvis totale Ophævelse endog den Roeskildske Stænderforsamling eenstemmig havde forlangt. Derimod tilraades Vælgerne at kaare til sine Repræsentanter de uafhængige Mænd af Folkets Midte, der med redelig Charakteer, med borgerligt Mod, med uhildet og uhyklet Frisind, med sund og moden Dømmekraft, og med en prøvet Overbeviisnings conseqvente Udholdenhed ville arbeide i Folkets Tjeneste; og opfordres Alle, som nære denne politiske Anskuelse, til fast og tæt at forene sig om kunat stemme paa hertil svarende Charakterer, og for Alting fra sin Stemmegivning conseqvent at udelukke hver Candidat af conservative eller skiftende Anskuelser, selv om denne maatte ansees at være en Capacitet, af hvis personlige Dygtighed Stænderne hidtil have pro siteret. - Kjøbstædernes Vælgere anbefales sluttelig følgende Valg: Prof. Schouw i Kjøbenhavn; Pro cur. Jespersen i Viborg; Justitsr. Fleischer i Aarhuus; Apoth. Køster i Randers, Proc. B. Christensen i Kjøbenhavn; Kom. Høyer i Horsens; Kom. Buchwald i Viborg; Fabr. Dalgas i Veile; Kom. Sandberg og Hagemann i Viborg; Kæmner Wulff i Aalborg; Procur. Olsen i Randers, Kom. Warming i Colding; Kom. Green i Aalborg; og Kbm. Hammershøi i Aarhuus. Jdet Redact, af Aalborg Avis, Hr. Bernhard Ree, stiller sig selv som Candidat, overlader han til vælgerne at bedømme hans politiske Virksomhed og Capacitet.